CELEX: 62010CA0163
Language: lv
Date: 2011-09-06 00:00:00
Title: Lieta C-163/10: Tiesas (virspalāta) 2011. gada 6. septembra spriedums ( Tribunale di Isernia (Itālija) lūgums sniegt prejudiciālu nolēmumu) — kriminālprocess pret Aldo Patriciello (Eiropas Parlamenta loceklis — Protokols par privilēģijām un imunitāti — 8. pants — Kriminālprocess par apmelojoša paziņojuma paušanu — Paziņojumi ārpus Parlamenta telpām — Jēdziens viedokļa paušana, pildot parlamentāros pienākumus — Imunitāte — Nosacījumi)

22.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 311/11
            
         Tiesas (virspalāta) 2011. gada 6. septembra spriedums (Tribunale di Isernia (Itālija) lūgums sniegt prejudiciālu nolēmumu) — kriminālprocess pret Aldo Patriciello
   
   (Lieta C-163/10) (1)
   
   (Eiropas Parlamenta loceklis - Protokols par privilēģijām un imunitāti - 8. pants - Kriminālprocess par apmelojoša paziņojuma paušanu - Paziņojumi ārpus Parlamenta telpām - Jēdziens “viedokļa paušana, pildot parlamentāros pienākumus” - Imunitāte - Nosacījumi)
   2011/C 311/14
   Tiesvedības valoda — itāļu
   
      Iesniedzējtiesa
   
   
      Tribunale di Isernia
   
   
      Lietas dalībnieks kriminālprocesā
   
   
      Aldo Patriciello
   
   
      Priekšmets
   
   Lūgums sniegt prejudiciālu nolēmumu — Tribunale di Isernia — Protokola par Eiropas Kopienu privilēģijām un imunitāti (OV 1967 152, 13. lpp.) 9. panta interpretācija — Eiropas Parlamenta loceklis, kurš apsūdzēts par neslavas celšanu sakarā ar nepatiesu policijas pārstāvja apvainošanu — Jēdziens “viedoklis, kurš pausts, pildot parlamentāros pienākumus”
   
      Rezolutīvā daļa:
   
   Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienotā Protokola par privilēģijām un imunitāti Eiropas Savienībā 8. pants ir jāinterpretē tādējādi, ka paziņojums, ko Eiropas Parlamenta deputāts izdarījis ārpus Eiropas Parlamenta telpām un par kuru tā izcelsmes dalībvalstī ir uzsākts kriminālprocess par apmelojoša paziņojuma paušanu, ir viedoklis, kas pausts, pildot parlamentāros pienākumus, un uz kuru attiecas šajā tiesību normā paredzētā imunitāte, tikai tad, ja šis paziņojums atbilst subjektīvam vērtējumam, kuram ir tieša un acīmredzama saikne ar šādu pienākumu pildīšanu. Iesniedzējtiesai ir jāizvērtē, vai pamata lietā šie nosacījumi ir izpildīti.
   
      (1)  OV C 161, 19.06.2010.